CELEX: E2015P0002
Language: et
Date: 2015-01-21 00:00:00
Title: EFTA järelevalveameti 21. jaanuaril 2015 Islandi vastu algatatud hagi (Kohtuasi E-2/15)

19.3.2015   
            
            
               ET
            
            
               Euroopa Liidu Teataja
            
            
               C 92/36
            
         EFTA järelevalveameti 21. jaanuaril 2015 Islandi vastu algatatud hagi
   (Kohtuasi E-2/15)
   (2015/C 92/10)
   EFTA järelevalveamet, Rue Belliard 35, 1040 Brüssel, Belgia, keda esindavad Xavier Lewis ja Janne Tysnes Kaasin, on algatanud 21. jaanuaril 2015 EFTA kohtus hagi Islandi vastu.
   EFTA järelevalveamet taotleb, et EFTA kohus:
   
               1.
            
            
               otsustaks, et jättes siseriiklikus õiguskorras selleks ettenähtud aja jooksul rakendamata EMP lepingu XIII lisa punktis 66he viidatud õigusakti (komisjoni 4. veebruari 2013. aasta rakendusmäärus (EL) nr 104/2013, millega muudetakse määrust (EL) nr 185/2010 seoses reisijate ja muude isikute kui reisijate läbivaatusega lõhkeaine jälgede avastamise (ETD) seadme ja käsimetallidetektori abil), mida on kohandatud EMP lepingu protokolliga nr 1, ei ole Island täitnud EMP lepingu artiklist 7 tulenevaid kohustusi;
            
         
               2.
            
            
               kohustaks Islandit kandma menetluskulud.
            
         
      Õiguslik ja faktiline taust ning hagi toetuseks esitatud asjaolud
   
   
               —
            
            
               Hagi aluseks on asjaolu, et Island ei ole 9. septembriks 2014 täitnud EFTA järelevalveameti 9. juuli 2014. aasta põhjendatud arvamust, mis käsitleb komisjoni 4. veebruari 2013. aasta rakendusmääruse (EL) nr 104/2013 (millega muudetakse määrust (EL) nr 185/2010 seoses reisijate ja muude isikute kui reisijate läbivaatusega lõhkeaine jälgede avastamise (ETD) seadme ja käsimetallidetektori abil), edaspidi „määrus”, millele viidatakse EMP lepingu XIII lisa punktis 66he ja mida on lepinguga kohandatud selle protokolli nr 1 ja XIII lisa valdkondlike kohanduste alusel, Islandi Vabariigi siseriiklikus õiguses rakendamata jätmist.
            
         
               —
            
            
               EFTA järelevalveamet väidab, et Island ei ole täitnud EMP lepingu artiklist 7 tulenevaid kohustusi, kuna ta on jätnud määruse siseriiklikkus õiguskorras selleks ettenähtud aja jooksul rakendamata.